Legal Document

Category: 345

Text:
12. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΔΙΚΑΙΟΣΥΝΗΣ ΚΑΙ ΟΙΚΟΝΟΜΙΚΩΝ Αριθ. 112515 της 11/20 Μαΐου 1964 (ΦΕΚ Β΄ 185) Περί καθορισμού εφ’ άπαξ βοηθήματος και μηνιαίου μερίσματος εις ησφαλισμένους του Τ.Α.Σ. Έχοντες υπ’ όψει: 1)το άρθρ. 3 του Ν.Δ. 1146/62 «περί τροποποιήσεως, αντικαταστάσεως και συμπληρώσεως διατάξεών τινων του Α.Ν. 879/37 «περί ιδρύσεως Ταμείου Προνοίας των μελών του Συμβολαιογραφικού Συλλόγου του Εφετείου Αθηνών κλπ.», 2)τον Νόμ. 19/1944 «περί εξουσιοδοτήσεως του Υπουργού των Οικονομικών όπως προβαίνη εις τροποποιήσεις των φορολογικών συντελεστών» και 3)την από 5ης Νοεμ. 1963 σύμφωνον γνώμην του Διοικητικού Συμβουλίου του Ταμείου Ασφαλίσεως Συμβολαιογράφων, αποφασίζομεν: Αυξάνομεν κατά ποσοστόν 20% επί των ήδη καταβαλλομένων α)το υπό της παρ. 1 του άρθρ. 14 του Οργανισμού του Ταμείου Ασφαλίσεως Συμβολαιογράφων προβλεπόμενον εφ’ άπαξ βοήθημα το καταβαλλόμενον εις τους δικαιουμένους τούτου ησφαλισμένους και β)το υπό του άρθρ. 13 του Οργανισμού του Ταμείου προβλεπόμενον μηνιαίον μέρισμα το καταβαλλόμενον εις τους εξελθόντας ή τας οικογενείας των αποβιούντων τοιούτων. Σελ. 444,12(α) 238-36 6.Ε.ε.12 Ταμείο Προνοίας Συμβολαιογράφων